O papa Aleixandre II estió o primero en predicar a Reconquiesta en 1064, presentando-la como una urchencia d'a cristiandat. Tamién fue predicada en Borgonya, fácil que con o refirme de l'abate Hugo de Clunyego, chermano de Tomás de Chalon qui mandó un destacamento. A voluntat de participar en a cruzada s'estendilló més luent de Francia seguntes o monche Aimé du Mont-Cassin, qui sinyala que "grant chevalerie de Francoiz et de Borguegnons et d'autre gent" yeran presents en o setio. De feito, un important exercito composau prencipalment por franceses y burgunyons, un continchent pontifical (con normandos d'Italia sobre tot) y un exercito de combatients catalans y aragoneses yeran presents en 1063 quan encomenzó o setio.